พบก้อนตรงกลางคอค่ะ ไม่เจ็บ ไม่มีอาการไอ หรือเจ็บคอเป็นมา2 ครั้งแล้วมักหายไปเองไม่ทราบว่าเป็นอะไรคะ
สวัสดีค่ะ ก้อนบริเวณกลางคอนั้น น่าจะหมายถึงก้อนที่ผิวหนังด้านนอก มองเห็นได้ ซึ่งอาจจะเกิดจากก้อนจากเนื้องอกต่อมไทรอยด์ หรือไทรอยด์เป็นพิษ ก้อนจากต่อมน้ำเหลืองโตผิดปกติ ก้อนบริเวณผิวหนังเช่นมีรูขุมขนอักเสบมีฝีหนอง ก้อนจากก้อนเนื้องอกไขมัน ซึ่งเป็นก้อนกลมขอบชัด กลิ้งไปมาได้บริเวณชั้นใต้ผิวหนัง มักไม่เจ็บ เป็นต้นโดยหากมีอาการ ไม่ควรไปบีบบริเวณดังกล่าวบ่อยๆ ไม่เอายาอะไรไปทาเอง สังเกตอาการ หรือถ่ายรูปขณะมีก้อนไว้ไปปรึกษาแพทย์ถ้าก้อนนี้โตเร็ว กดเจ็บ ลุกลามไปบริเวณข้างเคียงมาก หรือมีเลือดหรือหนองไหลออกมา ควรรีบไปพบแพทย์